Diari Oficial de la Generalitat Valenciana


Sumari del DOGV 8525, del 09-04-2019 (2019/3403)

Informació pública de l'homologació sectorial del planejament vigent en l'àmbit del sòl urbà de la Ciutat Central. Expedient 03061/2018/375.
--------------------------------------------------------------------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3403


Data del document
:   02-04-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'homologació sectorial del planejament vigent en l'àmbit del sòl urbà de la Ciutat Central. Expedient 03588/2018/375.  
 [2019/3403]  
El Ple de l'Ajuntament, en sessió celebrada el 28 de març de 2019, va adoptar l'acord que en la part dispositiva diu el següent:  
«Primer. Iniciar el procés de consulta a les administracions públiques, organismes afectats i persones interessades en l'homologació sectorial del planejament vigent en l'àmbit del sòl urbà de la Ciutat Central, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
  
Segon. Sol·licitar informe a OCOVAL a l'objecte que aquest últim demane, remeta i coordine els informes preceptius de les entitats subministradores dels serveis públics urbans que puguen resultar afectats.  
  
Tercer. Comunicar l'inici de la fase de consulta al Col·legi Oficial d'Arquitectes de la Comunitat Valenciana, l'Escola Tècnica Superior d'Arquitectura de València, l'Il·lustre Col·legi Oficial d'Advocats de València, la Universitat de València, la Confederació Empresarial Valenciana i la Federació d'Associacions de Veïns, que consten com a interessats en l'expedient.  
Quart. Procedir a la inserció en la pàgina web municipal www.valencia.es de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al c/ Amadeu de Savoia, núm. 11.»  
I de conformitat amb el que establix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 2 d'abril de 2019.- El secretari: Manuel Latorre Hernández.